Foto: Miranda Cikotic/Pixsell

PREDSJEDNIK Sindikata vozača i prometnih radnika ZET-a, Ante Jelić, jučer je izazvao veliku količinu medijske pozornosti zbog svoje izjave u kojoj je pokušao opravdati naoružavanje kontrolora ZET-a.

"Ideja je da se kontrolori u prvo vrijeme zaštite na način da ide netko od zaštitara uz njih, a naknadno, sukladno zakonu, da i oni polože za zaštitara i dobiju takve ovlasti jer mi moramo učiniti sve da se ljudi zaštite", kazao je Jelić.

> Kontrolori ZET-a žele imati vatreno oružje dok naplaćuju karte

No, ovo nije prvi put da je Jelić svojim idejama dospio u žižu javnog interesa. Jelića tako javnost pamti i po zagovaranju spornog dogovora između sindikata i Uprave ZETA-a, a prema kojemu bi djeca i supružnici zaposlenih u ZET-u imali prednost prilikom zapošljavanja.

Javno se hvale nepotizmom

Tekst se nastavlja ispod oglasa

Podsjetimo, Sindikat se u srpnju javno pohvalio nepotizmom, a Jelić je u medijima branio tu praksu.

"Na sastanku predstavnika Sindikata vozača i prometnih radnika sa Upravom podružnice postignut je dogovor da prioritet pri zapošljavanju u podružnicu ZET prednost imaju djeca ili supružnici naših radnika.

Na zahtjev Sindikata upućen prema Upravi podružnice i Upravi ZGH već je zaposlen veći broj parkirača i vozača autobusa, gdje se u dobroj vjeri vodilo briga o gore navedenom dogovoru. Nastavljamo sa pritiskom za zapošljavanje još određenog broja vozača autobusa, parkirača (kako bi parkirači koji već rade na tim poslovima mogli sukladno zahtjevu ići u promet), vozača tramvaja i drugih radnika koji su neophodni za funkcioniranje podružnice u cijelosti", ponosno su tada objavili iz Sindikata.

> ZET se javno pohvalio nepotizmom: Zapošljavamo djecu i supružnike naših zaposlenika